# **Výzva na predkladanie ponúk**

na predloženie cenovej ponuky na zákazku s názvom **„Multifunkčné ihrisko v obci Malá Domaša“** v rámci  prieskumu trhu podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

**1. Identifikácia verejného obstarávateľa:**

Obchodné meno: Obec Malá Domaša

Sídlo: Malá Domaša č. 106, 094 02 Slovenská Kajňa

 Kontaktná adresa : Obecný úrad, Malá Domaša č. 106, 094 02 Slovenská Kajňa

Štatutárny zástupca: PhDr. Jaroslav Makatúra, starosta obce

IČO: 00332534

 DIČ: 2020630183

 Mobil : 0915 974 534

 e-mail: mdomasa@gmail.com

 webové sídlo : www.maladomasa.sk

**2. Predmet a druh zákazky:**

Názov predmetu zákazky: **„Multifunkčné ihrisko v obci Malá Domaša“**

Poskytovateľ NFP: Úrad vlády SR, Podpora rozvoja športu na rok 2018

Druh zákazky: Stavebné práce

Typ zmluvy: Zmluva o dielo

**3.** Komunikácia, vysvetľovanie a výmena informácií medzi verejným obstarávateľom a uchádzačmi bude prebiehať elektronicky, prostredníctvom e-mailovej komunikácie tomikova@torvo.sk, 0911 189 460.

**4. Typ zmluvy/objednávky:**

 Zmluva o dielo.

**5. Miesto dodania predmetu zákazky:**

 Obec Malá Domaša

**6. Opis predmetu zákazky a jeho rozsah:**

Predmetom zákazky je uskutočnenie stavebných prác – výstavba multifunkčného ihriska v obci.

Uchádzači predložia cenovú ponuku podľa priloženého výkazu výmer a výzvy, pričom položky bez výmery- množstvo (m2, m3, ks, t,...) nebudú súčasťou ponuky.

Obhliadku miesta plnenia objednávateľ neorganizuje. Záujemca si môže vykonať obhliadku miesta realizácie zákazky, aby si sám overil a získal všetky potrebné informácie, ktoré bude potrebovať pre prípravu spracovania ponuky. Výdavky spojené s touto obhliadkou budú na ťarchu záujemcu. Pre záujemcov, ktorý prejavia záujem o vykonanie obhliadky miesta stavby, je kontaktnou osobou starosta obce : PhDr. Jaroslav Makatúra, tel. 0915 974 534.

**Charakteristiky MFI:**

obvodový pás ako betónový monolit s armovaním – odporúčaná šírka obvodového pásu je 300 mm alebo cestné obrubníky o rozmere 1000 mm x 250 mm x 80 mm,

* drenážny systém,
* vrstvy kameniva po celej ploche ihriska v minimálnej hrúbke 200 mm v prípade použitia stabilizačnej podložky – odporúčané vrstvenie – makadam – 32/63 v hrúbke 150 mm,

štrkodrva – 0/22 v hrúbke 50 mm,

* vrstvy kameniva po celej ploche ihriska v minimálnej hrúbke 300 mm
* odporúčané vrstvenie – makadam 32/63 v hrúbke 180 mm; štrkodrva 8/16 v hrúbke 90mm; štrkodrva 0/4 v hrúbke 30 mm,
* rovinatosť a zhutnenie v zmysle platných noriem (STN 736133);

− povrch ihriska

* + multifunkčný umelý trávnik certifikovaný:

- vlákno polyetylénové, monofilamentné,

- výška vlákna minimálne 15 – 20 mm,

- minimálna hustota vpichov 22.000/m2,

- minimálna hmotnosť trávnika 2.150 g/m2,

- Dtex: min 6 600,

- výplň – kremičitý piesok sušený – min. 18 kg/m2;

− mantinelový systém:

* + konštrukcia z materiálov s vysokou mierou odolnosti voči korózii a poveternostným vplyvom a nenáročných na údržbu; odporúčaný je najmä hliník, nerez alebo oceľ o hrúbke steny minimálne 3 mm uzavretého profilu (rúry), a to s vnútornou a vonkajšou povrchovou úpravou zinkovaním, resp. práškovou povrchovou úpravou (komaxit),
	+ konštrukčný nosný materiál ako uzavretý profil o hrúbke steny profilu (potrubia) minimálne 3 mm, v prípade oceľového profilu povrchovo upravený po celej vonkajšej aj vnútornej ploche – odporúčaná úprava zinkovaním alebo prášková povrchová úprava (komaxit),
	+ výplň mantinelov z materiálov s vysokou mierou odolnosti voči korózii a poveternostným vplyvom – odporúčané sú UV stabilné, mechanicky odolné, farebne stále materiály – ako je predovšetkým plast s príslušnými ochrannými bezpečnostnými prvkami (zaoblenie a krytky),
	+ výška mantinelu - minimálne 0,9 m od povrchu ihriska,
	+ výška sietí po krátkych stranách minimálne 3 m od povrchu ihriska;

**7. Zatriedenie podľa CPV**: 45.00.00.00-7 - Stavebné práce

**8. Predpokladaná hodnota zákazky:**

 Predpokladaná hodnota zákazky 56 248,95 € bez DPH

**9. Možnosť predloženia ponuky na celý predmet zákazky, resp. jeho časť:**

 Uchádzač predloží ponuku na celú zákazku.

**10. Spôsob tvorby ceny:**

Uchádzačom ponúknutá cena musí byť vyjadrená v Eurách, predložená cena bez DPH, DPH a cena s DPH.

* Cenovú časť ponuky spracuje uchádzač v rozsahu predloženého výkazu výmer položkovým rozpočtom so súhrnnou rekapituláciou nákladov podľa jednotlivých stavebných objektov. Rekapitulácia nákladov musí obsahovať celkovú cenu diela bez DPH a s DPH.

Uchádzač pri oceňovaní musí dodržať poradie (poradové čísla) a názvy položiek v súlade s výkazom výmer. Uchádzač musí oceniť všetky položky a rozpísané súbory, tak ako je uvedené vo výkaze výmer. V prípade, že uchádzač neocení všetky položky uvedené vo výkaze výmer, alebo rozpísané súbory vo výkaze výmer ocení len jednou cenou  ako súbor (bez podrobného rozpisu), takáto ponuka uchádzača nebude akceptovaná. Cena predmetu zákazky musí obsahovať všetky náklady spojené s realizáciou diela.

* Cena za stavebné práce musí byť stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

**11. Podmienky týkajúce sa zmluvy :**

Výsledkom verejného obstarávania bude zmluva na realizáciu prác: **„Multifunkčné ihrisko v obci Malá Domaša“**

**12. Termín realizácie stavebných prác :**

Termín splnenia predmetu zmluvy je 60 dní od prevzatia staveniska.

**13. Uplynutie lehoty na predkladanie cenových ponúk v listinnej forme a elektronickej forme do:**

Dňa 01.08.2018 do 10:00 hod.

1. Ponuky sa predkladajú v slovenskom jazyku.
2. Ponuka musí byť vyhotovená v písomnej listinnej forme (doručením prostredníctvom pošty, iného doručovateľa alebo osobne na adrese: **Ing. Richard Tomík, Pri trati 15/A, P.O. Box 12, 820 11 Bratislava)**, ktorá zabezpečí trvalé zachytenie jej obsahu, t.j. musí byť vyhotovená písacím strojom alebo tlačiarenským zariadením výpočtovej techniky. Ponuku vyhotovenú v písomnej listinnej podobe uchádzač označí ako „originál“, v uzatvorenej obálke označenej s názvom akcie: **„Multifunkčné ihrisko v obci Malá Domaša“ - NEOTVÁRAŤ**.

**14. Platnosť ponuky:**

Ponuky zostávajú v platnosti v predpokladanej lehote viazanosti ponúk do 31.12. 2018.

**15. Podmienky financovania predmetu zákazky:**

Predmet zákazky bude financovaný z prostriedkov Úradu vlády SR, Programu rozvoja športu a vlastných zdrojov obce Malá Domaša.

Bude sa financovať formou bezhotovostného platobného styku po ukončení resp. po odovzdaní a prevzatí dokončeného diela. Obstarávateľ neposkytuje preddavok. Verejný obstarávateľ si vyhradzuje neprijať takú finančnú ponuku, ktorej výška na dodanie predmetu zmluvy je vyššia ako limit výdavkov pre oprávnené aktivity určený v schválených dokumentoch.

**16. Podmienky účasti uchádzačov :**

a) Doklad o oprávnení dodávať práce v podobe výpisu z obchodného registra alebo živnostenského listu.

b) Štatutárnym orgánom podpísanú Zmluvu o dielo.

**17. Náležitosti ponuky ich úprava a podpisovanie:**

 Ponuka predložená uchádzačom (je to požiadavka obstarávateľa) musí obsahovať:

* **Identifikačné údaje**
* **Návrh na plnenie kritéria na vyhodnotenie ponúk-**Príloha č.1
* **Ocenený Výkaz výmer Doklady podľa bodu 16.**

Návrh na plnenie kritéria na vyhodnotenie ponúk musí byť opatrený podpisom štatutárneho zástupcu uchádzača; ak ponuku predloží skupina, musia byť podpísané štatutárnym zástupcom každého člena skupiny.

**18. Kritériá na hodnotenie cenových ponúk:**

**1. Celková (zmluvná) cena predmetu s DPH max 70,00 bodov**

**2. Lehota výstavby v pracovných dňoch max. 10,00 bodov**

**3. Kvalita, technické vyhotovenie, estetické a funkčné charakteristiky max.20,00 bodov**

**Kritérium č.1- Celková (zmluvná) cena predmetu s DPH:**

Maximálny počet bodov sa pridelí ponuke uchádzača s najnižšou navrhovanou cenou a pri ostatných ponukách sa určí úmerou. Hodnotenie ceny ostatných ponúk sa vyjadrí ako podiel najnižšej ceny platnej ponuky a ceny príslušnej vyhodnocovanej ponuky, prenásobený maximálnym počtom bodov pre uvedené kritérium. V prípade predloženia mimoriadne nízkej ceny diela bude verejný obstarávateľ žiadať o vysvetlenie ponuky podľa kalkulačného vzorca.

**Kritérium č.2- Lehota výstavby v pracovných dňoch:**

Maximálny počet bodov sa pridelí ponuke uchádzača s najnižšou lehotou dodania a pri ostatných ponukách sa určí úmerou. Hodnotenie lehoty dodania ostatných ponúk sa vyjadrí ako podiel najnižšej lehoty dodania platnej ponuky a lehoty dodania príslušnej vyhodnocovanej ponuky, prenásobený maximálnym počtom bodov pre uvedené kritérium..

Uchádzač musí pri stanovení lehoty výstavby dodržať technologický postup stavebných prác po jednotlivých pracovných činnostiach - záberoch (položkách) v nadväznosti na dodržanie platnej legislatívy SR a štátnych technických noriem. Verejný obstarávateľ nebude akceptovať uchádzačom deklarovanú prácu cez víkendy (sobota, nedeľa) ani dni pracovného pokoja súvisiace so štátnymi sviatkami. Uvedená požiadavka vyplýva z hodnotiaceho kritéria, ktoré je požadované deklarovať v pracovných dňoch. To znamená, že stanovenie lehoty výstavby v pracovných dňoch musí byť v súlade so zákonom č. 311/2001 Z.z. Zákonník práce podľa § 85 a § 86, kde je určené, že pracovný čas v priebehu 24 hodín nesmie presiahnuť osem hodín a pracovný čas zamestnanca je najviac 40 hodín týždenne.

V prípade predloženia mimoriadne nízkej lehoty výstavby diela bude verejný obstarávateľ žiadať o vysvetlenie ponuky. Uchádzač je povinný spracovať a predložiť návrh harmonogramu stavebných prác formou priestorového, technologického a časového riešenia priebehu výstavby, ktoré musí obsahovať model postupu výstavby, ako systému, ktorý bude prevedený formou ohodnoteného sieťového grafu, kde prvky sú čiastkové stavební procesy (práce jednotlivých pracovných čiat v príslušných technologických etapách jednotlivých objektov) a väzby vyplývajú z rozboru priestorovej a technologickej štruktúry procesu výstavby. Z výpočtu sieťového grafu vzíde časová štruktúra komplexného stavebného procesu a tím i technologicky zdôvodnená celková lehota výstavby (výpočtom doby jednotlivých procesov a ich najskôr možných a najneskôr prípustných termínov v týždňoch od začiatku výstavby). Z predložených dokumentov však bude zrejmá použitá metóda a zapôsob jeho spracovania.

**Kritérium č.3- Kvalita, technické vyhotovenie, estetické a funkčné charakteristiky:**

Maximálny počet bodov sa pridelí ponuke uchádzača s najlepšou kvalitou a pri ostatných ponukách sa určí úmerou. Hodnotenie tohto kritéria ostatných ponúk sa vyjadrí ako podiel najlepšej kvality platnej ponuky a najhoršej kvality príslušnej vyhodnocovanej ponuky, prenásobený maximálnym počtom bodov pre uvedené kritérium.

Nakoľko sa jedná o vysoko záťažový exteriér, pri hodnotení vzoriek sa bude klásť dôraz na kvalitu spracovania, kvalitu použitých materiálov.

Hodnotiť sa bude hrúbka použitých materiálov, farebné zladenie materiálov, hrán a kovových častí. Hodnotené bude spracovanie detailov, ako sú konštrukčné spoje jednotlivých dielcov , pevnosť spojov, použitie hrán a závesov. Vyhodnotenie bude vykonané podľa stupnice bodového hodnotenia od 1-10 bodov pričom najnižšia hodnota je najhoršie hodnotenie a čím bude vyššia kvalita tým bude hodnotenie bodovo vyššie.

Uchádzač predloží vzorky výrobkov a vzorky výrobkov je povinný doručiť do lehoty predkladania ponúk na kontaktnú adresu.

Uchádzač predloží vzorky výrobkov:

1. vzorka trávnika s certifikátom
2. vzorka nosnej konštrukcie, mantinelu
3. statické posúdenie mantinelového systému
4. vzorka ochrannej siete

**Hodnotenie kritéria č. 3**

|  |  |  |
| --- | --- | --- |
| **Názov vzorky** | **Minimálne požadované parametre** | **Bodové hodnotenie** |
| Trávnik | minimálna hustota vpichov umelého trávnika -22.000/m2 | 5 |
| Mantinel –nosná konštrukcia | konštrukcia mantinelov z materiálu – oceľ povrchovo upravený po celej vonkajšej aj vnútornej ploche – minimálna úprava zinkovaním alebo prášková povrchová úprava (komaxit). Tvar konštrukčných profilov min. 80x100 mm, hr. steny profilu min. 3mm | 5 |
| Ochranná sieť | veľkosť oka min. 50x50mm, hr. vlákna min. 3mm | 5 |
| Statické posúdenie mantinelového systému | v prípade predloženiav prípade nepredloženia | 100 |

**Vzorky nespĺňajúce minimálne požadované parametre budú hodnotené číselnou hodnotou 0 bodov. Predložené vzorky spĺňajúce minimálne požadované parametre v tabuľke budú hodnotené číselnou hodnotou 5 bodov. Predložené vzorky s vyššou kvalitou dostanú číselnú hodnotu 10 bodov.**

Verejný obstarávateľ vypracuje súhrnné vyhodnotenie ponúk ako celok. Výsledné hodnoty hodnotenia jednotlivých ponúk ako celok a zostaví sa poradie ponúk. Ponuky s najvyšším bodovým ohodnotením po jednotlivých kritériách (1, 2 a 3. )

Úspešným uchádzačom pri zadávaní tejto zákazky s nízkou hodnotou sa stane uchádzač, ktorého ponuka bude vyhodnotená ako najvýhodnejšia ako celok.

V prípade, že ponuka uchádzača bude obsahovať mimoriadne nízku ponuku, verejný obstarávateľ si vyhradzuje právo požiadať o vysvetlenie.

**19. Ďalšie informácie:**

Verejný obstarávateľ si vyhradzuje právo zrušiť realizáciu zákazky s úspešným uchádzačom, ak v procese overovania obstarávania bude zistené porušenie princípov a postupov verejného obstarávania pre zadávanie zákazky s nízkou hodnotou, podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov. Verejný obstarávateľ si vyhradzuje právo neprijať takú finančnú ponuku, ktorej výška na dodanie predmetu zmluvy je vyššia ako je limit určený pre tento druh zákazky.

Ponuka musí byť vyhotovená v písomnej forme, ktorá zabezpečí trvalé zachytenie jej obsahu. Musí byť vyhotovená písacím strojom alebo tlačiarenským výstupným zariadením výpočtovej techniky, ktorej obsah je pre fyzickú osobu čitateľný. Verejný obstarávateľ si vyhradzuje právo prieskum nevyhodnocovať a zrušiť ho, ak ani jeden uchádzač nedoručil ponuku, ani jedna z predložených ponúk nezodpovedá požiadavkám určených verejným obstarávateľom, ak sa podstatne zmenili okolnosti, za ktorých bola súťaž vyhlásená a nebolo možné ich predvídať alebo, ak bude predložená iba jedna ponuka. Verejný obstarávateľ môže požiadať uchádzača o vysvetlenie ponuky. Uchádzača, ktorého ponuka splní podmienky a požiadavky uvedené vo Výzve a bude vyhodnotená ako úspešná, verejný obstarávateľ vyzve k rokovaniu o uzavretí zmluvy. Ostatným uchádzačom verejný obstarávateľ oznámi ako sa umiestnili v procese výberu. Po vyhodnotení ponúk bude všetkým uchádzačom elektronicky odoslané oznámenie o výsledku vyhodnotenia na kontaktný e-mail.

Všetky dodávky súvisiace s realizáciou predmetu zákazky musia byť dodané ako nové dodávky / tovary – nie je prípustné dodať tovaru staršie, repasované, použité a pod./ Všetky materiály a technológie použité v procese realizácie musia byť platne certifikované, resp. musia byť v súlade so zákonom o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov. Uchádzač je povinný predložiť najneskôr pri odovzdaní diela objednávateľovi doklady a dokumenty potrebné ku kolaudácii diela a jeho uvedenia do prevádzky a to najmä: záručné listy, certifikáty a atesty, správy o odborných skúškach a prehliadkach, doklad o uložení odpadu na skládku, resp. zhodnotení odpadu, stavebný denník. Zmluva o dielo s úspešným uchádzačom bude podliehať režimu odkladnej účinnosti zmluvy, až do termínu získania finančných prostriedkov o čom bude zhotoviteľ písomne oboznámený. Predmet zákazky bude realizovaný len v prípade získania nenávratného finančného príspevku z Úradu vlády SR, z účelových nenormatívnych finančných prostriedkov štátneho rozpočtu SR. Verejný obstarávateľ v prípade zamietnutia žiadosti o dotáciu Zmluvu o dielo s úspešným uchádzačom neuzavrie.

***Zodpovedný za vykonanie prieskumu trhu:***

PhDr. Jaroslav Makatúra, starosta obce

 *(meno, priezvisko, funkcia a podpis):*

***Osoba zodpovedná za verejné obstarávanie v zmysle ZVO:***

Ing. Richard Tomík

*(meno, priezvisko a podpis osoby zodpovednej za verejné obstarávanie v zmysle ZVO)*

Malá Domaša, 12.07.2018

Prílohy:

Návrh na plnenie kritéria počet listov: 1